  Анжелика Тихонова корреспондент Удмуртиысь Быръёнъёсъя валтӥсь ӧрилэн тӧроез Вениамин Соломенников туэ быръёнъёс эпидеми югдурен сэрен капчияк гинэ уг ортчо шуыса вераз. Со сярысь элькун тӧролэн но кивалтэтлэн пресс-службазы ивортӥз. Туэ ми быръён участокъёсты дасянлы туж вылӥ куронъёс пуктӥм. Котькудаз участокын одно ик дезинфекция лэсьто, пырон дорын калыклэсь температуразэ мертало. Ӧрие пырисьёс маскаос, перчаткиос ужазы куто, сыӵе ик утетъёс бырйисьёслы но сётӥсько Вениамин Соломенников, Удмуртиысь Быръёнъёсъя валтӥсь ӧрилэн тӧроезКуараез пропиская быръён участокын сяна, гуртын но сётыны луэ. Со понна 19-тӥ куарусёнэ 14 часозь быръён ӧрие гожтэт гожтыса, телефон пыр яке лыктыса вазиськоно, яке ӵыжы-выжыос пыр курондэс верано. Сыӵе луонлыкез ӵемгес мӧйыос но участоке тазалыксыя лыктыны быгатӥсьтэмъёс куто.  Коронавирусэн сэрен гуртын куара сётыны куриськонъёс тросгес луозы шуыса ми азьвыл ик дасесь вал. Та дырлы доразы куара сётӥсьёслэн трос лыдзэс ум чаклаське Вениамин Соломенников, Удмуртиысь Быръёнъёсъя валтӥсь ӧрилэн тӧроез Со сяна, куараез коркалы матын луись быръён участокын но сётыны луэ, но со понна кӧня ке нуналлы азьвыл ик куриськон гожтоно вал. Озьы ик быръён ӧриын ужасьёс кыдёкысь ёросъёсын улӥсь бырйисьёс доры но вуылозы. Со понна нимысьтыз график юнматэмын.  Тодэ вайытом, Удмуртилэн тӧроез кузпалэныз ӵош быръёнъёсы пыриськизы.  Тегъёс: Политика быръёнъёс Удмуртия Быръёнъёсъяӧри  